ড্যাফোডিল ইউনিভার্সিটির স্থায়ী সনদ অর্জন
বেসরকারি বিশ্ববিদ্যালয়ের সব শর্ত পূরণসহ সার্বিক বিষয় মূল্যায়ন করে ড্যাফোডিল ইন্টারন্যাশনাল ইউনিভার্সিটিকে স্থায়ীভাবে স্থাপন ও পরিচালনার সনদপত্র প্রদান করেছে শিক্ষা মন্ত্রণালয়। 







মঙ্গলবার শিক্ষা মন্ত্রণালয়ের এক চিঠির মাধ্যমে বিষয়টি বিশ্ববিদ্যালয়কে অবহিত করা হয়। 




বাংলাদেশ বিশ্ববিদ্যালয় মঞ্জুরি কমিশনের মতামত অনুযায়ী বেসরকারি বিশ্ববিদ্যালয় আইন ২০১০ এর ১০ ধারা মোতাবেক ড্যাফোডিল ইন্টারন্যাশনাল ইউনিভার্সিটিকে স্থায়ীভাবে  বিশ্ববিদ্যালয় স্থাপন ও পরিচালনার জন্য এ সনদপত্র প্রদান করা হয়। 
২০০২ সালের ২৪ জানুয়ারি প্রতিষ্ঠার পর থেকে দীর্ঘ ২১ বছর ড্যাফোডিল ইন্টারন্যাশনাল ইউনিভার্সিটি বাংলাদেশ শিক্ষা মন্ত্রণালয়ের পাশাপাশি বাংলাদেশ বিশ্ববিদ্যালয় মঞ্জুরি কমিশনের সমস্ত নিয়ম-কানুন ও নির্দেশিকা অনুসরণ করে একাডেমিক কার্যক্রম পরিচালনা করে আসছে।
ড্যাফোডিল ইন্টারন্যাশনাল ইউনিভার্সিটি তার শিক্ষার মান, গবেষণার আন্তর্জাতিক মান (প্রকাশনা এবং উদ্ধৃতি), স্নাতকদের কর্মসংস্থান, বিশ্বমানের শিক্ষাদান এবং শিক্ষার পরিবেশ ইত্যাদির ক্ষেত্রে দেশে এবং আন্তর্জাতিক পর্যায়ে স্বীকৃতি অর্জন করেছে।

বেসরকারি বিশ্ববিদ্যালয়ের সব শর্ত পূরণসহ সার্বিক বিষয় মূল্যায়ন করে ড্যাফোডিল ইন্টারন্যাশনাল ইউনিভার্সিটিকে স্থায়ীভাবে স্থাপন ও পরিচালনার সনদপত্র প্রদান করেছে শিক্ষা মন্ত্রণালয়।